Ribe Stifts Adresseaviser, 1842-02-11
Udenlandske Efterretninger. England. Hertugen af Buchinham, Hovedet for den høitoristiske Grund Adel og den første Støtte for Kornmonopolet, har nu skildt sig fra det Peelske Ministerium. Det synes udenfor al Tvivl, at en paatænkt Modisikation i Kornlovene er Aarsag til Uenigheden i Kabinettet, og at det nu ikke kan afvise en Forandring i disse. D. 3die aabnede Dronningen Parlamentet med en Tale, hvori hun takker Gud for Prindsen af Vales's Fødsel, en Begivenhed, der har fuldendt hendes huuslige Lykke; hun udtalte dernæst sin Glæde over Kongen af Preussens Nærværelse, og over at han personlig havde staaet Fadder, til Kronprindsen, omtalte de forskjellige Traktater, England i den senere Tid har afsluttet med andre Magter, og haabede, at hendes tappre Land- og Sømagt snart vilde tilveiebringe Freden med China. Hun anbefalede Parlamentet Landets Finantser, beklagede, at Jndtægterne i de senere Aar ikke havde været i Stand til at dække Udgifterne. Ogsaa anbefalede hun til Overveielse de Love, der angaae Jndførsel af fremmed Korn ect. Efterat Dronningen og hendes høie Gjæster dernæst havde forladt Overhuset fremlagde Hr. Abercorn et Svar paa Thron talen, der eenstemmigen blev antagen, efter at blandt Flere den store Brougham havde holdt en glimrende Tale, hvori han udtalte sig mod Kornlovene og yttrede sit inderlige Ønske om Opretholdelse af det venskabelige Forhold mellem England og Nordamerika. Den herligste Deel af hans Tale var der, hvor han omtaler Kongen af Preussens Besøg. Paa ingen Throne i Europa, sagde han, sidder nu en mere velvillig, menneskekiærlig Fyrste end han, han er en Fyrste af store liberale Anskuelser, almindelig elsket af sit Folk og i Udlandet, en Fyrste om hvem man kan sige, at jo nøiere man kjender ham, jo meere elsket og agtet bliver han, Han (Lord B.) haabede, at Virkningen af Monarkernes Jagttagelser vilde være en Opmuntring for Kongen til at fortsætte sine for sit Rige velgjørende Reformer, en Vished for, at det ingen Fare bringer, men kun Held for hans Rige, naar han opfyldte sin Forgængers Løvter og gav sit Land en repræsentativ Forfatning. Hertugen af Buchinham erklærede, at han, da en Forholdsregel, som han ikke kunde billige, var foreslaaet, som ærlig Mand havde maattet træde ud af Kabinettet, samt at han maatte af alle Kræfter bekæmpe enhver af sine tidligere Kolleggers Forholdsregler med Hensyn til Kornlovene. - Da Kongen af Preussen kjørte til Parlamentet blev han overalt hilset af Folkejublen, men isærdeleshed blev Alexander von Hum holdt modtagen med Jubel og Glæde, saa at han næst efter Dronningen blev hilset med det største Bifald. – D. 4 om Morgenen tog Kongen af Preussen Afsked med Dronningen og afreiste, ledsaget af Prinds Albert til Woolwich, hvorfra han indskibede sig til Kontinentet. Siden Edvard den Førstes Tid er Kong Wilhelm den ottende fremmede og den anden preussiske Monark, der har været indbuden til engelske Tronfølgeres Daab, men først den anden, der personlig har begivet sig til England i denne Anledning. Kongen af Belgien, der stod Fadder til Dronningens førstefødte Datter var ogsaa personlig tilstede. - Hertugen af Cleveland er død i en Alder af 76 Aar; han var en af Ladets rigeste Pairs og hørte til det liberale Parti. Frankrig. De Deputerede Ganneron og Ducos ville atter iaar bringe Parlementsreformen paa Bane og fremlægge tvende Lovforslag, af hvilke det første gaaer ud paa, at ingen kongelig Embedsmand kan være Deputeret, det andet, at Valgretten skal udvides til enhver Borger, der er berettiget til at være Medlem af Juryen, Kabinettet har besluttet at modsætte sig enhver Valgreform. Fyrgetyve af de fornemste Borgtrykkere i Paris have offentligen protesteret imod den i den nyeste Tid antagne Lovfortolkning, at foruden den ansvarhavende Udgiver skal tillige Bogtrykkeren anklages for de hos ham trykte Bladartikler. – Marschal Soult befinder sig bedre.